钦定古今图书集成/明伦汇编/人事典/第060卷 > 《玉壶歌》前人
## 钦定古今图书集成/明伦汇编/人事典/第060卷 > 《玉壶歌》前人

《烈士击玉壶》，壮心惜暮年。三杯拂剑舞秋月，忽然高
咏涕泗涟。凤凰初下紫泥诏，谒帝称觞登御筵。揄扬
九重万乘主，谑浪赤墀青琐贤。朝天数换飞龙马，敕
赐珊瑚白玉鞭。世人不识东方朔，大隐金门是谪仙。
西施宜笑复宜嚬，丑女效之徒累身。君王虽爱蛾眉好，无奈宫中妒杀人。